
Grozījumi likumā "Par policiju"
Izdarīt likumā "Par policiju" (Latvijas Republikas Augstākās Padomes un Valdības Ziņotājs, 1991, 31./32. nr.; 1992, 37./38. nr.; Latvijas Republikas Saeimas un Ministru Kabineta Ziņotājs, 1994, 13., 23. nr.; 1995, 2., 24. nr.; 1996, 13. nr.; 1997, 2., 8., 23. nr.; 1999, 12., 23. nr.; 2000, 14. nr.; 2001, 21. nr.; 2002, 2., 4., 16., 22. nr.; 2003, 2., 8., 14. nr.; 2004, 13. nr.; 2005, 2., 10., 22. nr.; 2006, 14., 20. nr.; 2008, 14. nr.; 2009, 3. nr.; Latvijas Vēstnesis, 2010, 157., 183. nr.; 2011, 120. nr.; 2013, 27. nr.; 2014, 57., 123., 214. nr.; 2016, 91. nr.; 2018, 204., 210. nr.; 2019, 61. nr.; 2022, 24.B nr.) šādus grozījumus:
1. 13. pantā:
papildināt pirmo daļu ar jaunu 7. punktu šādā redakcijā:
· "7) notvertu, nosēdinātu vai iznīcinātu tālvadības vai autonomas vadības ierīci, nodarot tai bojājumus, ja tā pārkāpj normatīvajos aktos noteikto aizliegumu iekļūt apsargājamajā objektā, veic izlūkošanas darbībām pielīdzināmus manevrus vai rada reālus draudus kritiskajai infrastruktūrai, valsts un sabiedrības drošības interesēm, objektiem, mantai vai personu dzīvībai un veselībai, kā arī, ja tā tiek izmantota noziedzīga nodarījuma izdarīšanā vai atbalstīšanā.”;
2. Papildināt likumu ar jaunu 13.1 pantu šādā redakcijā:
· "13.1 pants. Policijas darbinieka tiesības izmantot sprāgstvielas un spridzināšanas ietaises
· 
· Par sprāgstvielu izmantošanu uzskatāma mērķtiecīga iedarbība uz dzīvu būtni vai objektu.
· 
· Policijas darbinieks ir tiesīgs izmantot sprāgstvielas un spridzināšanas ietaises, kas viņam izsniegtas lietošanai dienesta vajadzībām, taktiskās nepieciešamības situācijā, lai:
· 
· 1) atbrīvotu bruņotu personu ieņemtu objektu vai iznīcinātu nocietinājumu;
· 
· 2) atvairītu grupveida vai bruņotu uzbrukumu, kurā tiek izmantoti ieroči, kaujas tehnika vai transportlīdzekļi, objektiem, iestādēm, privāto tiesību juridiskajām personām un personu apvienībām, policijas darbiniekiem un citām personām;
· 
· 3) iekļūtu objektos, kuros tiek veiktas personas dzīvību vai veselību apdraudošas darbības vai likumpārkāpumi, kā arī nolūkā aizturēt personu vai personu grupu par smaga vai sevišķi smaga nozieguma gatavošanu, izdarīšanu vai šādu noziegumu izdarīšanas laikā;
· 
· 4) atbrīvotu ķīlniekus;
· 
· 5) iznīcinātu sprāgstvielas vai spridzināšanas ietaises.
· 
· Policijas darbiniekam ir tiesības izmantot sprāgstvielas un spridzināšanas ietaises, nebrīdinot par nodomu to darīt.
· 
· Sprāgstvielu un spridzināšanas ietaišu izmantošanai jābūt nepieciešamai un samērīgai, maksimāli ierobežojot to nodarīto kaitējumu.
· 
· Visos sprāgstvielu un spridzināšanas ietaišu izmantošanas gadījumos policijas darbiniekam jādara viss iespējamais, lai garantētu citu personu drošību, kā arī lai sniegtu cietušajiem nepieciešamo pirmo palīdzību. Ja sprāgstvielu un spridzināšanas ietaišu izmantošanas rezultātā personai radies ievainojums vai iestājusies tās nāve, policijas darbiniekam nekavējoties jāziņo par to tiešajam priekšniekam, kas šo faktu dara zināmu attiecīgajai prokuratūras iestādei.”.
3. 14. pantā:
papildināt trešo daļu ar jaunu 6.1 punktu šādā redakcijā:
· "61) notvertu, nosēdinātu vai iznīcinātu tālvadības vai autonomas vadības ierīci, nodarot tai bojājumus, ja tā pārkāpj normatīvajos aktos noteikto aizliegumu iekļūt apsargājamajā objektā, veic izlūkošanas darbībām pielīdzināmus manevrus vai rada reālus draudus kritiskajai infrastruktūrai, valsts un sabiedrības drošības interesēm, objektiem, mantai vai personu dzīvībai un veselībai, kā arī, ja tā tiek izmantota noziedzīga nodarījuma izdarīšanā vai atbalstīšanā.”;
papildināt sesto daļu ar jaunu 4. punktu šādā redakcijā:
· "šā panta trešās daļas 6.1 punktā minētajā gadījumā.”.

